CELEX: 62022TN0031
Language: ga
Date: 2022-01-11 00:00:00
Title: Cás T-31/22: Caingean arna tabhairt an 11 Eanáir 2022 – Perez Lopes Pargana Calado v An Chúirt Bhreithiúnais

11.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 158/7
            
         
      Caingean arna tabhairt an 11 Eanáir 2022 – Perez Lopes Pargana Calado v An Chúirt Bhreithiúnais
      (Cás T-31/22)
      (2022/C 158/10)
      Teanga an cháis: an Phortaingéilis
      
         Páirtithe
      
      
         Iarratasóir: Ana Teresa Perez Lopes Pargana Calado (an Liospóin, an Phortaingéil) (ionadaí: M. Marques Matias, Dlíodóir)
      
         Cosantóir: Cúirt Bhreithiúnais an Aontais Eorpaigh
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  An cinneadh a bhaineann leis an iarratasóir i gcomhthéacs na n-imeachtaí reatha a chur ar neamhní mar gheall ar easpa bunúis.
               
            
                  —
               
               
                  An cinneadh thuasluaite a mhalartú le ceann eile a thabharfadh le fios an é go nglactar leis iarratasóir nó nach nglactar leis, agus, sa chás nach gceadaítear, na cúiseanna a mheastar a bheith i gcoinne leasa an iarratasóra i gcomparáid leis na hiarrthóirí eile i ndáil leis an bhfógra conartha a thabhairt le fios.
               
            
                  —
               
               
                  Athbhreithniú a dhéanamh ar an gcinneadh agus é a mhalartú le ceann eile lena nglacfaí leis an iarratasóir de réir na téarmaí céanna leis na hiarrthóirí eile.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir seacht saincheist dlí.
      
                  1.
               
               
                  An chéad saincheist dlí lena n-éilítear sárú ar phrionsabal an chomhionannais: níl an cinneadh cothromasach i gcomparáid leis na hiarrthóirí eile.
               
            
                  2.
               
               
                  An dara saincheist dlí lena n-éilítear go bhfuil sé dodhéanta an sárú a chur i bhfeidhm toisc go bhfuil sé mídhleathach.
               
            
                  3.
               
               
                  An tríú saincheist dlí lena n-éilítear go bhfuarthas treoracha ón gCúirt Bhreithiúnais chun aistriúchán idir lámha a chríochnú.
               
            
                  4.
               
               
                  An ceathrú saincheist dlí lena n-éilítear go bhfuil na doiciméid go léir a cuireadh isteach i gcomhréir leis na ceanglais agus nach bhfuil na cúiseanna leis an eisiamh san áireamh sa chinneadh gan glacadh leo.
               
            
                  5.
               
               
                  An cúigiú saincheist dlí lena n-éilítear gur cheart an dearbhú a cuireadh ar fáil a bhaint ón gcomhad agus nach rachadh sé i gcoinne leas an iarrthóra, toisc nach raibh sé ina chuid de na doiciméid a iarradh.
               
            
                  6.
               
               
                  An séú saincheist dlí lena n-éilítear gur sáraíodh an ceart chun éisteacht a fháil roimh ghlacadh na mbeart chun an t-iarratas ar thairiscintí a eisiamh ar bhonn sáraithe arna líomhain (an chéad fhleasc d’Airteagal 41(2) de Chairt um Chearta Bunúsacha an Aontais Eorpaigh).
               
            
                  7.
               
               
                  An seachtú saincheist dlí lena n-éilítear sárú ar an oibleagáid atá ar an lucht riaracháin údar a thabhairt lena chinntí (an tríu fleasc d’Airteagal 41(2) de Chairt um Chearta Bunúsacha an Aontais Eorpaigh).